

Beszéljük meg!

Sződligeti Párbeszéd.

**Tisztelt Sződligetiek!**

Az elmúlt nyolc évben **rendszeresen fordultam Önökhöz azzal a kéréssel, hogy tervezzük közösen településünk jövőjét. Ezúttal ismét arra kérem Önöket, hogy folytassuk a párbeszédet, vegyenek részt a jövőnk közös alakításában.**

A megépült gáttal, az óvodabővítéssel, az orvosi rendelők felújításával, az iskola energetikai felújításával és azzal, hogy az összes utcánk aszfaltos lett, lezárult egy fejlesztési korszak Sződligeten. A következő években újabb nagyszabású fejlesztések valósulnak meg, amelyeket szintén az Önök javaslatai alapján tűztünk célként magunk elé. Például a szakorvosi rendelők kialakítása, az esővíz elvezetési rendszer bővítése, a bölcsődeépítés és a közösség ház bővítése.

Ugyanakkor sok olyan fontos kérdés és feladat van előttünk, amely a mindennapi életünket érinti: mint például az utcák, terek, járdák felújítása, a köztisztaság javítása, a közbiztonság erősítése. Úgy gondolom, ezek is olyan dolgok, amelyeket meg kell beszélnünk egymással. Most ezekben a témákban szeretném kikérni a véleményüket.

Talán egyetértenek velem, hogy az elmúlt évtizedekben minden sikerünk, eredményünk fontos feltétele volt az a közös meggyőződésünk, hogy **Sződliget jövője fölötte áll a pártpolitikának**. Ma is azt vallom, hogy a jövő sikereinek kulcsa ugyanez. Idén ősszel önkormányzati választások lesznek, **ezért úgy gondolom, hogy még a pártok politikai kampánya előtt érdemes beszélnünk a közös céljainkról, feladatainkról.**

Ha közösen tervezzük a jövőnket, azzal a településünk iránti hűségünket is kifejezzük. Folytassuk ezt a hagyományt, **legyünk hűek Sződligethez!**

Arra kérem Önöket, szánják rá az időt, **és vegyenek részt az Sződligeti Párbeszédben**: mondják el javaslataikat, véleményüket. A kérdőíveket online vagy írásban kitöltve várom 2019. június 24-ig.

**Sződliget számít Önökre!**

Sződliget, 2019. április 28.

Tisztelettel:

Juhász Béla

polgármester

A \*-al jelölt mezők kitöltését mindenképpen kérem.

**1. A következő két évben Ön szerint az alábbiak közül melyekre fektessen leginkább hangsúlyt az Önkormányzat? \***

(Kérjük, maximum két választ adjon meg!)  
Közutak, terek felújítása.  
Járdák felújítása.  
Óvoda, iskola, minibölcsőde udvarainak minőségi fejlesztése.  
Közbiztonság erősítése. (pl. a helyi rendőrség további támogatása, térfigyelő rendszer bővítése)  
Nagyfelületű zöldterület-fejlesztés.  
Más, az önkormányzat beruházásában megvalósuló létesítmény: 

**2. Sokan javasolják, hogy Sződligeten kiemelt ügyként kezeljük a kerékpáros közlekedést, a kerékpárutak, biciklis parkok fejlesztését.**

***2.1 Ön használ kerékpárt? \****

(Kérjük, jelöljön meg egy választ!)

rendszeresen  
alkalmanként  
ritkán  
soha

***2.2 Milyen céllal?***

(Kérjük, jelöljön meg egy választ!)  
mindennapi közlekedés  
sport, kikapcsolódás  
is-is

***2.3 Ön mit gondol? \****

(Kérjük, jelöljön meg egy választ!)  
A kerékpáros közlekedést, a kerékpárutak fejlesztését kiemelt ügyként kell kezelni.  
Nincs szükség a kerékpáros lehetőségek kiemelt fejlesztésére.

**3. Sokan fontosnak tartják, hogy a fejlesztések, beruházások, építkezések során törekedni kell a környezetkímélő megoldásokra és a megújuló energiák használatára, habár ezek a megoldások növelik a beruházások költségét és esetenként lassítják a kivitelezést. Sződliget Önkormányzata az elmúlt években ezt az utat járta, a környezetbarát megoldásokat választotta. Vannak, akik úgy gondolják, hogy nem szükséges új, környezetkímélő megoldásokra költeni.**

***Ön mit gondol? \****

(Kérjük, jelöljön meg egy választ!)

Sződliget a jövőben is fordítson gondot a környezetvédelemre és a megújuló energiák használatára, akkor is, ha ez növeli a fejlesztések költségét.  
Nem kell környezetvédelmi szempontokat figyelembe venni a fejlesztéseknél.

**4. Sokak szerint szükséges olyan önkormányzati bérlakások kialakítása (például életjáradéki szerződések megkötésével), amelyeket a jövőben szociális alapon lehet igénybe venni. Mások szerint inkább a már meglévő lakások - akár magántulajdonban lévő lakások - felújítását kellene támogatni.**

***Ön melyik megoldást támogatja? \****

(Kérjük, jelöljön meg egy választ!)

Az önkormányzat a meglévő lakások felújítását támogassa.  
Az önkormányzatnak legyenek házai, ingatlanjai és azokat piaci alapon adja bérbe.  
Az önkormányzatnak legyenek ingatlanjai és azokat szociális alapon adja bérbe.

**5. Sokan javasolják, hogy lépjünk föl szigorúbban a köztisztaság, utcáink, tereink tisztaságának, rendjének védelmében. Vannak, akik azt javasolják, hogy legyenek szigorúbb szabályok és lépjünk föl azokkal szemben, akik eldobálják a szemetet, cigarettacsikket, nem takarítják föl a kutyapiszkot vagy más módon szennyezik környezetünket. Mások szerint elég, ha hirdetésekkel, plakátokkal felhívjuk a figyelmet a köztisztaság védelmére.**

***Ön mit gondol? \****

(Kérjük, jelöljön meg egy választ!)

Elég, ha hirdetésekkel, plakátokkal felhívjuk a figyelmet a köztisztaság védelmére.  
Szükség van szigorúbb szabályokra, akár büntetésre is.

**6. Számos panasz érkezett hozzánk a Hírforrás terjesztésével kapcsolatban, sokan nem kapják meg az újságot.**

***6.1 Ön meg szokta kapni az önkormányzati ingyenes újságot, a Sződligeti Hírforrást? \****

(Kérjük, jelöljön meg egy választ!)  
mindig  
majdnem mindig  
hol igen, hol nem  
ritkán kapom meg  
soha nem kapom meg

***6.2 Amikor megkapja, el szokta olvasni? \****

(Kérjük, jelöljön meg egy választ!)  
mindig végigolvasom  
többnyire elolvasom  
változó  
csak bizonyos témákat  
ritkán olvasom el  
sose veszem kézbe

***6.3 Az alábbiak közül mely témákkal kellene Ön szerint a Sződligeti Hírforrásnak és a Sződligeti Közéleti Televíziónak többet foglalkoznia? \****

(Kérjük, maximum három választ jelöljön meg az alábbiak közül.)  
helyi hírek  
helytörténet, Sződliget múltja  
sződligeti hírességek, művészek, sportolók  
helyi vállalkozások, üzletek  
helyi pártpolitikai témák, viták  
önkormányzati ügyek  
politikusok véleménye  
országos politikai, közéleti témák  
helyi kultúra  
helyi sport  
érdekességek  
egészség, életmód  
gasztronómia  
autók

***6.4 Ön honnan szokott tájékozódni a helyi hírekről, ügyekről? \****

(Több válasz megjelölhető)  
szodliget.hu – önkormányzati honlap  
Sződligeti Hírforrás  
Sződligeti Közéleti TV  
Sződliget, ahol jó élni - Facebook-oldal  
Juhász Béla Facebook-oldala  
egyéb, helyi tematikus Facebook-oldal  
  
Egyéb, éspedig: 

***6.5 Az Ön lakásában lehet-e fogni a Sződligeti Közéleti Televízió, (ESTV) adását? \****

(Kérjük, jelöljön meg egy választ!)

igen  
nem  
nem tudom

***6.6 Ön szokta nézni szerda 19.00 órától az ESTV csatornáján a Sződligeti Közéleti TV műsorait? \****

(Kérjük, jelöljön meg egy választ!)  
rendszeresen  
gyakran  
változó  
ritkán  
soha

**7. Ön szerint erősítik Sződligeten a közösségi életet a széles közönséget vonzó programok, rendezvények? \***

(Kérjük, jelöljön meg egy választ!)  
Igen, de még több ilyen rendezvény kellene.  
Igen, de kevesebb is elég lenne.  
Épp elegendő rendezvényt tartanak.  
Nincs szükség ilyen tömegrendezvényekre.

**8. Statisztikai jellegű kérdések a kitöltő személyéről. \***

**Neme:**  
Férfi  
Nő  
  
**Kora:**  
30 év alatt  
30-40 év között  
41-54 között  
55 év fölött  
  
**Iskolai végzettsége:**  
8 általános  
szakmunkás  
érettségi  
főiskola/egyetem  
  
**Mióta él Sződligeten?**  
0-5 éve  
6-10 éve  
11-20 éve  
20 évnél régebben  
  
**Mi a foglalkozása?**  


Az űrlap alja